ព្រះរាជាណាចក្រកម្ពុជា

ជាតិ សាសនា ព្រះមហាក្សត្រ

&'



កិច្ចសន្យាអនុវត្តការងារ

លេខ៖ ១០/១១ FWUC\_SK-ISC

គាំទ្រលើកិច្ចដំណើរការសហគមន៍កសិករប្រើប្រាស់ទឹក

ប្រព័ន្ធធារាសាស្រ្តស្ទឹងស្តៅកោង ខេត្តព្រៃវែង

កំឡុងពេល ខែតុលា ឆ្នាំ២០១០​ដល់ ខែកុម្ភៈ ឆ្នាំ២០១១

រវាង

គណៈកម្មាធិការសហគមន៍កសិករប្រើប្រាស់ទឹកស្តៅកោង

និង

មជ្ឈមណ្ឌលសេវាកម្មធារាសាស្រ្ត

ខេត្តកំពង់ធំ

ខែតុលា ឆ្នាំ ២០១០

កិច្ចសន្យាអនុវត្តការងារ

កំឡុងពេល ខែតុលាឆ្នាំ២០១០​ដល់ ខែកុម្ភៈ ឆ្នាំ២០១១

គាំទ្រលើកិច្ចដំណើរការសហគមន៍កសិករប្រើប្រាស់ទឹក

ប្រព័ន្ធធារាសាស្រ្តស្ទឹងស្តៅកោង ខេត្តព្រៃវែង

លេខ៖ ១០/១១ FWUC\_SK-ISC

កិច្ចសន្យានេះរៀបចំឡើងរវាង សហគមន៍កសិករប្រើប្រាស់ទឹកប្រព័ន្ធធារាសាស្រ្តស្តៅកោង ជាភាគីម្ចាស់គម្រោង ដែលតំណាងដោយ លោក **ស៊ឹម ស្រូយ** ជា ប្រធានគណៈកម្មាធិការសហគមន៍ ប្រើប្រាស់ទឹកប្រព័ន្ធធារាសាស្រ្តស្តៅកោង និង មជ្ឈមណ្ឌលសេវាកម្មធារាសាស្រ្ត ជាភាគីអនុវត្តគម្រោង ដែលតំណាងដោយ លោក​ សេង សុភ័គ ជាទីប្រឹក្សាផ្នែករៀបចំ និងគាំទ្រសហគមន៍កសិករប្រើប្រាស់ ទឹក នៃមជ្ឈមណ្ឌលសេវាកម្មធារាសាស្រ្ត។

ប្រការ ១ គោលបំណង

មជ្ឈមណ្ឌលសេវាម្មធារាសាស្រ្ត នឹងផ្តល់សេវាកម្ម ជូនសហគមន៍កសិករប្រើប្រាស់ទឹកស្តៅកោង កំឡុងពេល ខែតុលា ឆ្នាំ២០១០​ដល់ ខែកុម្ភៈ ឆ្នាំ២០១១ ៖

1. ការរៀបចំប្រព័ន្ធគ្រប់គ្រងហិរញ្ញវត្ថុ និងគណនេយ្យសហគមន៍
2. ត្រួតពិនិត្យ និងរៀបចំរបាយការណ៍ចំណូលចំណាយសហគមន៍ចុងរដូវ ឆ្នាំ២០១០ដល់ កុម្ភៈ២០១១
3. រៀបចំឯកសារសំរាប់ប្រមូលប្រាក់សេវាកម្មស្រោចស្រពចុងរដូវ ឆ្នាំ២០១០ដល់ កុម្ភៈ២០១១
4. រៀបចំប្រព័ន្ធតាមដានព័ត៌មានប្រមូលប្រាក់សេវាកម្ម ចុងរដូវ ឆ្នាំ២០១០ដល់ កុម្ភៈ២០១១
5. ធ្វើសេចក្តីព្រាងគម្រោង​ថវិកាសំរាប់រដូវ​មេសា ដល់កក្កដា ឆ្នាំ២០១១
6. ពិនិត្យមើលរបាយការណ៍ចំណាយ និងគម្រោងថវិកាក្នុងរដូវស្រោចស្រពខែវិច្ឆកា ឆ្នាំ២០១០ដល់ កុម្ភៈ២០១១
7. រៀបចំ​និងសម្របសម្រួល អង្គប្រជុំទូទៅតាមភូមិសំរាប់ចុងរដូវស្រោចស្រព(១១/១០-២/១១)
8. រៀបចំគោលការណ៍បែងចែកទឹកស្រោចស្រព រវាងទ និងទ និងរវាងស្រែ និងស្រែតាមទនីមួយៗ
9. រៀបចំផែនទី បញ្ជីឈ្មោះសមាជិក និងការគ្រប់គ្រងទិន្នន័យសហគមន៍
10. សម្របសម្រួល សំណើរសុំម៉ាស៊ីនបូមទឹកពីមន្ទីរធនធានទឹក និងឧតុនិយមខេត្តព្រៃវែង

ប្រការ ២ គម្រោងចំណាយលើការអនុវត្តន៍សកម្មភាពការងារក្នុងកិច្ចសន្យា

 ការចំណាយលើការអនុវត្តន៍សកម្មភាពការងារទាំង ១០ខាងលើនេះ អស់ប្រាក់សរុបចំនួន ២៥០ដុល្លា។

 រាល់ការចំណាយផ្សេងៗ លើការអនុវត្តន៍សកម្មភាពការងារទាំង ១០ខាងលើនេះ សហគមន៍កសិករ ប្រើប្រាស់ទឹកប្រព័ន្ធធារាសាស្រ្តស្តៅកោង ជាអ្នកទទួលខុសត្រូវ។

ប្រការ ៣ ការបង់ប្រាក់ថ្លៃអនុវត្តសកម្មភាពការងារ

ការបង់ប្រាក់ នឹងត្រូវធ្វើឡើងដោយសាច់ប្រាក់សុទ្ធ ឬតាមរយៈការផ្ទេរប្រាក់ចូលទៅក្នុងគណនីរបស់ មជ្ឈមណ្ឌលសេវាកម្មធារាសាស្រ្តផ្ទាល់ បន្ទាប់ពីការវាយតំលៃលើការអនុវត្តន៍សកម្មភាពការងារ ដោយ គណៈកម្មាធិការក្រុមកសិករប្រើប្រាស់ទឹកប្រព័ន្ធធារាសាស្រ្តស្តៅកោង នៅថ្ងៃទី ១ ខែមិនា ឆ្នាំ២០១១។

ប្រការ ៤ ឯកសារផ្សេងៗ និងរបាយការណ៍បញ្ចប់ការអនុវត្តន៍សកម្មភាពការងារ

ក្រោយពេលបញ្ចប់កិច្ចសន្យា រយៈពេលមួយសបា្តហ៍ មជ្ឈមណ្ឌលសេវាកម្មធារាសាស្រ្ត នឹងផ្តល់ របាយការណ៍បញ្ចប់ការអនុវត្តន៍សកម្មភាពការងារតាមកិច្ចសន្យា ជូនគណៈកម្មាធិការសហគមន៍កសិករប្រើប្រាស់ ទឹកប្រព័ន្ធធារាសាស្រ្តស្តៅកោង។

ប្រការ ៥ ការវាយតំលៃលើការអនុវត្តន៍គម្រោង

 ការវាយតំលៃលើការអនុវត្តន៍សកម្មភាពការងារ ដោយគណៈកម្មាធិការក្រុមកសិករប្រើប្រាស់ទឹកប្រព័ន្ធ ធារាសាស្រ្តស្តៅកោង នៅថ្ងៃទី ២៨ ខែកុម្ភៈ ឆ្នាំ២០១១។ ការវាយតំលៃនេះ ផ្តោតសំខាន់ទៅលើពីរចំណុច៖ ១. ការសំរេចនូវគោលបំណង ដូចមានចែងក្នុងប្រការ១ និង ២. ធ្វើការឆ្លុះបញ្ចាំងលើនិតិវិធីនៃកិច្ចសហការក្នុង ការអនុវត្តន៍ការងារកន្លងមក ដើម្បីស្វែងរកចំណុចល្អ និងចំណុចត្រូវកែលំអសំរាប់អនុវត្តទៅថ្ងៃអនាគត។

ប្រការ ៦ ការដោះស្រាយទំនាស់

ករណីមានទំនាស់កើតឡើងពាក់ព័ន្ធនិងកិច្ចសន្យានេះ ភាគីទាំងពីរ នឹងជួបពិភាក្សាគ្នាដើម្បីរកដំណោះ ស្រាយសមស្របមួយដែលអាចទទួលបានការឯកភាពពីភាគីទាំងពីរ។ ករណីមិនអាចពិភាក្សា រវាងភាគីទាំងពីរ ទំនាស់នេះ នឹងបញ្ជូនទៅដោះស្រាយនៅតុលាកម្ពុជា។

ប្រការ ៧ សុពលភាពនៃកិច្ចសន្យា

កិច្ចសន្យានេះ នឹងមានសុពលភាពចាប់ពីថ្ងៃចុះហត្ថលេខា រវាងគណៈកម្មាធិការសហគមន៍កសិករ ប្រើប្រាស់ស្តៅកោង និងតំណាងមជ្ឈមណ្ឌលសេវាកម្មធារាសាស្រ្ត។

ប្រការ ៨ ការធ្វើវិសោធនកម្មនៃកិច្ចសន្យា

កិច្ចសន្យានេះ អាចនឹងត្រូវធ្វើការកែប្រែ ករណីមានការឯកភាពទាំងពីរភាគី រវាងគណៈកម្មាធិការសហគមន៍ កសិករប្រើប្រាស់ស្តៅកោង និងតំណាងមជ្ឈមណ្ឌលសេវាកម្មធារាសាស្រ្ត។

ធ្វើនៅ ភូមិទង់នាគ ថ្ងៃទី ០១ ខែតុលា ឆ្នាំ ២០១០

 ​​ មជ្ឈមណ្ឌលសេវាកម្មធារាសាស្រ្ត គណៈកម្មាធិការសហគមន៍កសិករប្រើប្រាស់ទឹក

ទីប្រឹក្សាផ្នែករៀបចំ និងគាំទ្រសហគមន៍ ប្រព័ន្ធធារាសាស្រ្តស្តៅកោង

 ប្រធាន

សេង សុភ័គ ស៊ឹម ស្រូយ